SV gjør asylbarn til valgkampsak
SV har mottatt sterke reaksjoner fra parties egne støttespillere som mener partiet ikke gjør nok for asylbarnas sak, skriver Klassekampen. Partileder Audun Lysbakken sier nå at han vil vinne aktivistenes tillit. - Vi har slåss for asylbarna gjennom åtte år. Nå trenger vi en sommer og en valgkamp der situasjonen for disse barna kommer i søkelyset, og der alle som støtter barna må støtte SV, slik at vi kan få gjort en forskjell for disse familiene i regjering, sier Lysbakken til avisen. Han varsler at han i løpet av mandag skal lansere egne forslag til hvordan asylbarnas situasjon kan løses. Tiltakene vil gå ut på konkrete forslag til hvordan barnas beste skal tas hensyn til i alle saker, og hvordan situasjonen kan løses for de som har ventet lenge på avklaring.
Sosialistisk Venstrepartis leder Audun Lysbakken lover å gjøre asylbarn til valgkampsak og oppfordrer asylaktivister til å stemme på partiet.